b'\n_START_ARTICLE_\nThe Boswell Sisters\n_START_PARAGRAPH_\nThe Boswell Sisters var en amerikansk jazz-vokalgruppe som n\xc3\xb8t stor popularitet i 1930-\xc3\xa5rene._NEWLINE_Gruppen bestod av s\xc3\xb8strene Martha Boswell (* 9. juni 1905; \xe2\x80\xa0 2. juli 1958), Connee Boswell (* 3. desember 1907; \xe2\x80\xa0 11. oktober 1976) og Helvetia \xc2\xabVet\xc2\xbb Boswell (* 20. mai 1911; \xe2\x80\xa0 12. november 1988). De vokste opp i New Orleans. Connee var rullestolbundet enten p\xc3\xa5 grunn av poliomyelitt eller etter en ulykke i barndommen (Kildene varierer)._NEWLINE_S\xc3\xb8strene gjorde det godt allerede i ung alder p\xc3\xa5 Vaudeville-teatre i New Orleans og omgivelser. I 1925 spilte de inn sine f\xc3\xb8rste plater for Victor Records. De ble overregionalt kjent f\xc3\xb8rst da de i 1930 dro til New York. Etter noen opptak for Okeh Records hadde de sine st\xc3\xb8rste suksesser 1931-1935 med Brunswick Records._NEWLINE_I 1934 tok de opp et stykke som het Rock and Roll, og dette var en av de f\xc3\xb8rste ganger dette uttrykket ble benyttet. Her dreide det seg ikke om noen seksuelle hentydninger, men til sj\xc3\xb8gang._NEWLINE_I alt hadde de 20 Top-Hits, deriblant 1935 Nr 1 The Object of My Affection._NEWLINE_I 1936 gikk s\xc3\xb8strene over til Decca Records. Men det ble med kun tre innspillinger, den siste den 12. februar 1936. Connee Boswell hadde da allerede begynt p\xc3\xa5 sin solokarriere. Martha og Vet trakk seg tilbake fra musikkbransjen._NEWLINE_Boswell Sisters hadde innflytelse p\xc3\xa5 andre grupper og solister, fra Andrews Sisters og Ella Fitzgerald til Pfister Sisters, Boswellmania og The Ditty Bops._NEWLINE_I 1998 ble Boswell Sisters tatt opp i Vocal Group Hall of Fame. I 2001 hadde musicalen \xc2\xabThe Boswell Sisters\xc2\xbb premiere i San Diego. I 2008 ble de opptatt i Louisiana Music Hall of Fame.'